**USTVARJALNE IDEJE V OBLIKI MEDPREDMETNIH POVEZAV MODELA PUD-BJ ''OD IDEJE DO IZDELKA''**

**prof. Tamara Jurič, doc.ddr. Jožica Bezjak, izr.prof. dr. Mirko Slosar, Univerza na Primorskem, Pedagoška fakulteta Koper, Slovenija**

**POVZETEK**

*Spremembe v družbi posegajo v življenje in delo šole ter vplivajo na njeno organiziranost in odnose. Zato mora sodobna osnovna šola vsakemu učencu zagotoviti pogoje za pridobivanje znanj ter za celovit in optimalen osebnostni razvoj. Klasični, tradicionalni pouk te naloge ne more zadovoljivo uresničevati, saj je tak pouk usmerjen k poučevanju vsebin enega predmeta, kar pa ni v skladu s cilji sodobne šole. Potrebno je torej poiskati nov pristop, ki bo otroku omogočal celosten razvoj.*

*Takim kriterijem ustreza projektno učno delo, ki smo ga  preizkusili v praksi, kjer smo ustvarjalne ideje v obliki medpredmetnih povezav po modelu PUD-BJ ''Od ideje do izdelka'' predstavili in preizkusili na  izdelavi  dvajsetih  izdelkov, primernih za obdarovanje. Izdelke lahko izdelujemo ob tehniških in kulturnih dnevih, ki so novost devetletke. Vsi izdelki so narejeni po inovativnih načrtih, zahtevajo uporabo različnega orodja, pripomočkov, različnih okolju prijaznih materialov in nenazadnje tudi razvijajo spretnosti učencev, udeležencev projekta.*

*Projektno učno delo omogoča učenje iz lastnih izkušenj, kar poveča kakovost in trajnost pridobljenega znanja. Učenci se s takim učenjem največ naučijo, kar je bilo tudi ugotovljeno in potrjeno ob koncu našega projekta na razstavi, ki smo jo pripravili.*

**Ključne besede**: projektno učno delo, medpredmetne povezave, tehniški in kulturni dnevi, ustvarjalne ideje

**CREATIVE IDEAS IN FORM OF INTERDISCIPLINARY CORRELATIONS OF MODEL PUD-BJ »FROM IDEA TO PRODUCT«**

**Prof. Tamara Jurič, Ass.Prof.Ph.D.Ph.D. Jožica Bezjak, Assoc. Prof. Ph.D. Mirko Slosar, University of Primorska, Faculty of Education Koper, Slovenia**

**ABSTRACT**

*Changes in society interfere with life and work in school and also influence school's organization and relations. This is the reason why contemporary school needs to assure conditions for acquisition of knowledge and whole, optimal personal development of pupil. Classical school cannot realize this task, as it is oriented in teaching the contents of single subjects only, which is not in accordance with beliefs of the contemporary school. Therefore, we have to find a new path, a new method that will enable pupil to develop as a whole.*

*All these criteria fulfil project work, which we used in practice. We presented and tried out creative ideas in the form of interdisciplinary correlations of model PUD-BJ ‘From idea to product’ on twenty products, which are suitable as a present. Products can be made during technical and cultural days in school, which are novelty in new, nine-year primary school. All products are made with an innovative plan; they demand the use of different tools and instruments, various environment friendly materials and finally develop skills of pupils and participants of project.*

*Project work provides learning from own experience what increases the quality and long term acquired knowledge. Children learn most with this kind of learning, which was established and confirmed on the exhibition that we made at the end of our project.*

**Key words:** project work, interdisciplinary correlation, technical and cultural days, creative ideas